จ้างคนพิการ
รัฐบาลให้ความสำคัญกับคนพิการ กำหนดเป็นนโยบายประชารัฐ ที่จะต้องให้คนพิการได้ทำงานครบตามจำนวนภายในปี 2561
10 พ.ค. 2559

รัฐบาลให้ความสำคัญกับคนพิการ กำหนดเป็นนโยบายประชารัฐ ที่จะต้องให้คนพิการได้ทำงานครบตามจำนวนภายในปี 2561
ทั้งนี้ กฎหมายส่งเสริมและพัฒนาคุณภาพชีวิตคนพิการ ได้กำหนดให้สถานประกอบการจะต้องรับคนพิการทำงาน 1 คน/พนักงาน 100 คน สำหรับกรณีสถานประกอบการใดไม่ได้รับคนพิการเข้าทำงาน จะต้องส่งเงินเข้ากองทุนส่งเสริมคนพิการและพัฒนาคุณภาพชีวิตคนพิการเป็นรายปี โดยคำนวณจากอัตราค่าจ้างขั้นต่ำตามกฎหมาย
ด้าน ผลสำรวจล่าสุด พบว่าสถานประกอบการเอกชนมีการจ้างงานคนพิการ 92.97% ของจำนวนที่ต้องจ้าง 61,441 คน ขณะที่หน่วยงานภาครัฐ มีการจ้างงานคนพิการ 13% ของจำนวนคนพิการที่ต้องจ้าง 16,123 คน
อย่างไรก็ตาม สิทธิประโยชน์ของสถานประกอบการที่จ้างงานคนพิการ คือ การยกเว้นภาษีเงินได้ให้แก่นายจ้าง 100% ของรายจ่ายที่จ่ายเป็นค่าใช้จ่าย ในการจ้างคนพิการเมื่อรวมกับค่าใช้จ่ายปกติจะหักได้ 2 เท่า และกรณีมีการจ้างคนพิการมากกว่า 60% ของลูกจ้างในสถานประกอบการจะสามารถหักค่าจ้างเป็น 3 เท่าด้วย